Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Adó és Pénzügyi Ellenõrzési Hivatal Bûnügyi Igazgatósága megszüntetésérõl szóló 2002. évi LXVI. törvény 2003.
Paragraph Index: 549

2. A Gy 380/2002.: A bírósági ügyintézõ által a büntetõ ügyekben ellátható feladatokról szóló kormányrendelet tervezetérõl is közösen foglaltak állást az ombudsmanok. A tervezet szerint a nyomozási bíró utasítása alapján a bírósági ügyintézõ elkészítheti a különösen védett tanú kihallgatásáról felvett jegyzõkönyv kivonatát. Közismert, a különösen védett tanú intézményének célja, hogy az ilyen személyt ne lehessen azonosítani, tehát minél szûkebb körben ismerjék. Ezért az országgyûlési biztos és általános helyettese a tervezet 3. § (3) bekezdésének pontosítását javasolták, mégpedig úgy, hogy a bírósági ügyintézõ csak akkor készíthetné el a védett tanú kihallgatásáról felvett jegyzõkönyv kivonatát, amennyiben õ volt a jegyzõkönyvvezetõ, hiszen õ elõtte úgy is ismert a védett tanú. Garanciális jelentõséget tulajdonítottak a biztosok annak is, ha a szóban forgó jegyzõkönyv kivonatát a bíró ellenõrizné és aláírná. Az országgyûlési biztos és általános helyettese a tervezet 13. § (2) és (3) bekezdésének újragondolását is javasolták, melyek a bírósági ügyintézõt feljogosítják arra, hogy indítvány tételre felhívja az ügyészt. Az ombudsmani észrevételeket a jogalkotó részben figyelembe vette. 5.5.3. Miniszteri rendelet alkotásával és módosításával összefüggõ normatervezetek

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes